text: KIF-spiller skifter til Barcelona
  04 juli 2016 kl. 12.49
  To kampe mod FC Barcelona gav den spanske klub appetit på venstrebacken Lasse Andersson fra KIF Kolding København. Nu bekræftes det, at han har fået en fireårig kontrakt.
  KIF-spilleren er ankommet til Barcelona og afbilledet på klubbens hjemmeside med David Barrufet fra klubbens ledelse.
  Lasse Andersson har skrevet under på en kontrakt, som binder ham til den spanske storklub i de næste fire sæsoner.
  Lasse Andersson imponerede med mange flotte langskuds-mål, da KIF Kolding Købenmhavn forrige år spillede mod Barcelone i gruppespillet til Champions League. To kampe, som Barcelona vandt.I forvejen spiller stregspilleren Jesper Nøddesbo i Barcelona.
  